
SEDIS 


COMMENTARIUM OFFICIALE 


ACTA PII PP. XI 


CONSTITUTIONES APOSTOLICAE 


I 
CALBAYOGANA 


A DIOECHSI CALBAYOGANA IN INSULIS PHILIPPINIS TERRITORII PARS DISMEM- 
BRATUR, EX QUA NOVA ERIGITUR DIOECESIS « PALENSIS », METROPOLITA- 
NAB ECCLHESIAE NOMINIS IBSU SHU CAEBUANAE SUFFRAGANEA. 


PIUS EPISCOPUS 
SERVUS SERVORUM DEI 
AD PHRPETUAM REI MEMORIAM 


Si qua in orbe catholico dioecesis exstet, quae vel ob nimiam terri- 
torii amplitudinem, vel ob incolarum frequentiam ab uno vel sollertis- 
simo Pastore vix regi queat, ab ea solet Apostolica Sedes partem seiun- 
gere, ut nova exinde constituatur dioecesis. Cum itaque Calbayoganae 
dioecesis, suo in praesenti viduatae Pastore, territorium, peramplas Sa- 
mar et Leyte insulas aliasque minores insulas complectens, fidelium nu- 
mero redundet, enixae Nobis preces porrectae sunt, ut dioecesis ipsa in 
duas dividatur partes ex quarum altera nova erigi queat dioecesis. Nos 
autem, probe noscentes id in animarum bonum cessurum, praehabito 
venerabilis Fratris Gulielmi Piani, Archiepiscopi titularis Nicosiensis, 
Delegati Apostolici in Insulis Philippinis, favorabili voto, de venerabi- 
17 

lium Fratrum Nostrorum 8. R. E. Cardinalium S. Congregationi Con- 
sistoriali praepositorum consilio, omnibus mature perpensis, quod a No- 
bis expostulatum est concedere statuimus. Quapropter, suppleto quorum 
intersit, vel eorum qui sua interesse praesumant consensu, de apostoli- 
cae potestatis plenitudine a dioecesi Calbayogana partem illam separa- 
mus Leyte insulam complectentem parvasque adiacentes insulas, in qui- 
bus sequentes exstant paroeciae: Tacloban, Palo, Tanauan, Dagami, 
Burawen, Dulag, Tolosa, La Paz, Abuyog, Hinunangan, Hinundayan, 
Cabalian, Pintuyan, Liloan, Libagon, Sogod, Banday, Malitbog, Ma- 
crohon, Maasin, Matalom, Bato, Hilongos, Hindang, Inopacan, Baybay, 
Caridad, Albuera, Ormoc, Merida, Quiot, Palompon, Villaba, San Isi- 
dro, Leyte, Biliran, Naval, Caibiran, Capoocan, Carigara, Barugo, Ba- 
batugon, San Miguel, Jaro, Aiangalang, Pastrana. Ex harum autem 
paroeciarum territorio novam ac distinctam erigimus dioecesim, quam 
a Palo urbe Palensem nuncupari volumus. Huius vero novae dioecesis 
sedem in Palo urbe, a qua dioecesis ipsa nomen mutuatur, statuimus, 
quam propterea ad civitatis episcopalis fastigium extollimus, eique con- 
cedimus iura et privilegia omnia, quibus ceterae episcopales civitates 
pollent; Episcopi vero cathedram in ecclesia Transfigurationi D. N. Iesu 
Christi dicata, in eadem urbe exstante, figimus, quam propterea ad Ca- 
thedralis Ecclesiae gradum et dignitatem evehimus, eique eiusque pro 
tempore Episcopis omnia tribuimus iura, privilegia, honores, insignia, 
gratias et praerogativas quibus ceterae cathedrales Ecclesiae earumque 
Antistites in Philippinis Insulis iure communi fruuntur et gaudent, eos- 
que pariter iisdem adstringimus oneribus et obligationibus. Hanc autem 
novam Palensem dioecesim suffraganeam constituimus metropolitanae 
Ecclesiae Nominis Iesu seu Caebuanae, eiusque pro tempore Episcopum 
metropolitico iuri Archiepiscopi Caebuani subiicimus. Nobis insuper et 
Apostolicae Sedi facultatem reservamus novam ineundi ipsius dioecesis 
circumscriptionem, quoties id in Domino expedire visum fuerit. Quum 
vero temporum adiuncta haud permittant quominus in dioecesi Palensi 
cathedrale Capitulum modo constituatur, indulgemus ut interim, pro 
Canonicis, dioecesani Consultores ad tramitem iuris eligantur. Volumus 
quoqgue ut, quum primum fas erit, in hac etiam nova dioecesi saltem par- 
vum Seminarium dioecesanum iuxta Codicis iuris canonici normas et 
regulas a S. Congregatione de Seminariis et Universitatibus Studiorum 
traditas erigatur. Quod vero attinet ad Palensis dioecesis regimen et 
administrationem, ad Vicarii Capitularis seu Administratoris, sede va- 
cante, electionem, ad clericorum et fidelium iura et onera aliaque huius- 
modi, servanda iubemus quae sacri canones ad rem praescribunt. Quod 

vero ad clerum praecipue spectat decernimus ut simul ac huius dioecesis 
erectio ad exsecutionem mandata fuerit, eo ipso clerici Ecclesiae illi 
censeantur adscripti in cuius territorio legitime exstant. Episcopalem 
autem mensam novae dioecesis constituent Curiae emolumenta et cete- 
rae oblationes quae a fidelibus, in quorum bonum dioecesis erecta est, 
praeberi solent. Actuoso tamen Episcopi zelo committitur ut, quam ci- 
tius fieri poterit, dioecesis dos in bonis immobilibus constituatur. Cal- 
bayogani Ordinarii erit omnia documenta et acta, quae modo erectam 
dioecesim respiciunt, a suae dioecesis cancellaria quam primum fieri po- 
terit episcopali curiae Palensi transmittere, ut in eius archivo religiose 
serventur. Rebus itaque ut supra dispositis, ad eadem omnia exsecutioni 
mandanda quem supra diximus venerabilem Fratrem Gulielmum Piani, 
in Insnlis Philippinis Delegatum Apostolicum, deligimus, eique propte- 
rea tribuimus omnes ad id facultates necessarias et opportunas, etiam 
subdelegandi ad effectum de quo agitur quemlibet virum in ecclesiastica 
dignitate vel officio constitutum, facto eidem onere authenticum exem- 
plar peractae exsecutionis actorum ad S. Congregationem Consistorialem 
intra annum ab his Litteris datis transmittendi. Volumus autem ut ha- 
rum Litterarum transumptis, etiam impressis, manu tamen alicuius no- 
tarii publici subscriptis et sigillo alicuius viri in ecclesiastica dignitate 
vel officio constituti munitis, eadem prorsus tribuatur fides, quae hisce 
Litteris tribueretur si ipsaemet exhibitae vel ostensae forent. Praesentes 
autem Litterae et in eis contenta quaecumque nullo unquam tempore 
de subreptionis vel obreptionis aut nullitatis vitio, seu intentionis No- 
strae, vel quolibet alio, licet substantiali et inexcogitato, defectu notari, 
impugnari, vel in controversiam vocari posse, sed eas, tamquam ex certa 
scientia et potestatis plenitudine factas et emanatas, perpetuo validas 
exsistere et fore, suosque plenarios et integros effectus sortiri et obtinere, 
atque ab omnibus ad quos spectat inviolabiliter observari debere; et si 
secus super his a quocumque, quavis auctoritate, scienter vel ignoranter 
contigerit attentari, irritum prorsus et inane esse et fore volumus et 
decernimus. Non obstantibus, quatenus opus sit, regulis in synodalibus, 
provincialibus, generalibus universalibusque Conciliis editis, speciali- 
bus, vel generalibus Constitutionibus et Ordinationibus Apostolicis et 
quibusvis aliis Romanorum Pontificum, Praedecessorum Nostrorum, di- 
spositionibus ceterisque contrariis, quibus omnibus, etiam speciali men- 
tione dignis, per praesentes derogamus. Nemini ergo hanc paginam 
dismembrationis, erectionis, subiectionis, decreti, statuti, concessionis, 
commissionis, mandati, derogationis et voluntatis Nostrae infringere vel 
ei contraire liceat. Si quis vero ausu temerario hoc attentare praesumpse- 

rit, indignationem omnipotentis Dei et beatorum Apostolorum Petri et 
Pauli se noverit incursurum. 

Datum Romae apud 8S. Petrum, anno Domini millesimo nongentesimo 
trigesimo septimo, die vigesima octava mensis Novembris, Pontificatus 
Nostri anno sextodecimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. EB. 8S. C. Consistorialis a Secretis 


Alfonsus Carinci, Protonotarius A postolicus. 
Ludovicus Kaas, Protonotarius A postolicus. 
Loco Plumbi 


Reg. in Canc. Ap., Vol. LVIII, n. 12 = Al. Trussardi. 


II 
DE BONDO 


PRAEFECTURA APOSTOLICA « DE BONDO » IN VICARIATUM APOSTOLICUM EVBEHITUR 


PIUS EPISCOPUS 
SERVUS SERVORUM DEI 
"AD PERPETUAM REL MEMORIAM 


Sicubi per apostolicam Evangelii praeconum industriam sedulosque 
labores in quavis enascenti inter infideles populos ecclesia magnum ca- 
tholica religio, Deo favente, incrementum fecerit, sane dignum est et 
congruum, ut ecclesia illa in maiorem dignitatis gradum ab Apostolica 
Sede evehatur. Dilectus itaque filius Ordinis 8S. Crucis Magister Gene- 
ralis, cum rescivisset et comprobasset Praefecturam Apostolicam de 
Bondo in Congo Belgico non mediocres per sui Ordinis Missionales Pa- 
tres, quorum curis et regimini ecclesia illa concredita est, postremis hisce 
annis, etsi omnis generis difficultates obstarent, progressus comparavisse, 
a Nobis fusis precibus postulavit, ut eam Nos in Vicariatum Apostolicum 
evehere dignaremur. Nos vero, de consilio venerabilium Fratrum No- 
strorum 8. R. E. Cardinalium Christiano Nomini Propagando praeposi- 
torum, attento potissimum venerabilis Fratris Ioannis Dellepiane, Ar- 
chiepiscopi titularis Stauropolitani, in Congo Belgico Delegati Aposto- 
lici, favorabili voto, re mature perpensa, praefatis Magistri Generalis 
Ordinis S. Crucis lubenti animo precibus annuere censuimus. Quare, 

suppleto, quatenus opus sit, quorum intersit vel eorum, qui sua inte- 
resse praesumant, consensu, suprema Nostra auctoritate, Apostolicam 
quam supra diximus Praefecturam de Bondo, iisdem servatis limitibus et 
nomine, ad Vicariatus Apostolici gradum et dignitatem extollimus, eri- 
gimus et constituimus; eumque praefato S. Crucis Ordini, cuius Missio- 
narii Sodales in regione illa tanto apostolico hucusque studio adlabora- 
verunt, etiam in posterum, ad Nostrum tamen et Apostolicae Sedis be- 
neplacitum, commissum volumus. Huic igitur novo Vicariatui eiusque 
pro tempore Vicariis Apostolicis omnia tribuimus iura, privilegia, ho- 
nores et potestates, quibus ceteri per orbem Vicariatus Apostolici eorum- 
que Praesules iure communi fruuntur et gaudent; eosque iisdem adstrin- 
gimus oneribus et obligationibus quibus ceteri adstringuntur. Quae om- 
nia, ut supra disposita et constituta, rata ac valida esse volumus et iu- 
bemus, contrariis quibuscumque non obstantibus. Harum vero Littera- 
rwn transumptis, etiam impressis, manu tamen alicuius notarii publici 
subscriptis ac sigillo alicuius viri in ecclesiastica dignitate vel officio 
constituti munitis, eamdem volumus haberi fidem, quae hisce Litteris 
tribueretur, si ipsaemet exhibitae vel ostensae forent. Nemini autem hanc 
paginam evectionis, erectionis, concessionis, statuti et voluntatis Nostrae 
infringere vel ei contraire liceat. Si quis vero ausu temerario hoc atten- 
tare praesumpserit, indignationem omnipotentis Dei ac beatorum Apo- 
stolorum Petri et Pauli se noverit incursurum. 

Datum Romae apud S. Petrum, anno Domini millesimo nongente- 
simo trigesimo septimo, die secunda mensis Decembris, Pontificatus 
Nostri anno sexto decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. EB. 8. C. de Propaganda Fide Praef. 


Dominicus Spolverini, Arch. Lariss., Proton. Apost. 
Vincentius Bianchi Cagliesi, Proton. Apost. 


Loco Plumbi 


Reg. n Canc. Ap., Vol. LVIII, n. 17 - Al. 'Trussardi. 

III 
DE SHIHTSIEN 


MISSIO « SUI IURIS » DE SHIHTSIEN IN SINIS IN PRABFECTWRAM APOSTOLICAM 
ERIGITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Pusillus christianorum grex in Missione sui iwris de Shihtsien in 
Sinis, sextum iam annum erecta et dilectis Filiis Missionariis Ss. Cordis 
Iesu de Jssoudun concredita, quum aliquantulum creverit et in fide 
factus sit firmior, ut ab Apostolica Sede Evangelii Praeconibus inibi 
inter omnis generis difficultates constanter strenueque adlaborantibus 
meritae laudis testimonium daretur atque simul ad maiores in dies pro 
Christi nomine exantlandos labores spes et animus adderetur, sane oppor- 
tunum visum est Missionem illam ad potioris dignitatis gradum evehere. 
De venerabilium igitur Fratrum Nostrorum S. R. E. Cardinalium 8. Con- 
gregationi de Propaganda Fide praepositorum consilio, omnibus mature 
perpensis, ac suppleto, quatenus opus sit, quorum intersit vel eorum qui 
sua interesse praesumant consensu, Missionem swi iwris de Shihtsien in 
Sinis in Praefecturani Apostolicam eiusdem nominis suprema nostra 
auctoritate extollimus, erigimus et constituimus; eamque apostolicis 
Missionariorum quos supra laudavimus Ss. Cordis Iesu de Issoudwn 
curis, ad Nostrum tamen et Apostolicae Sedis beneplacitum, commissam 
volumus ac tenore praesentium committimus. Huic propterea novae Prae- 
fecturae Apostolicae eiusque pro tempore Praefectis omnia tribuimus 
iura, privilegia, honores et potestates, quibus ceterae per orbem Prae- 
fecturae Apostolicae earumque Praesules iure communi fruuntur et gau- 
dent; eosque iisdem adstringimus oneribus et obligationibus, quibus ce- 
teri adstringuntur. Quae omnia, ut supra disposita et constituta, rata ac 
valida esse volumus et iubemus, contrariis quibuscumque non obstanti- 
bus. Harum vero Litterarum transumptis, etiam impressis, manu tamen 
alicuius notarii publici subscriptis ac sigillo alicuius viri in ecclesiastica 
dignitate vel officio constituti munitis, eamdem prorsus volumus haberi 
fidem, quae hisce Litteris tribueretur, si ipsaemet exhibitae vel ostensae 
forent. Nemini autem hanc paginam evectionis, erectionis, concessionis, 
statuti et voluntatis Nostrae infringere vel ei contraire liceat. Si quis 
vero ausu temerario hoc attentare praesumpserit, indignationem omni- 

potentis Dei ac beatorum Apostolorum Petri et Pauli se noverit incur 
surum. 

Datum Romae apud 8. Petrum, anno Domini millesimo nongentesimo 
trigesimo septimo, die secunda mensis Decembris, Pontificatus Nostri 
anno sexto decimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius 8. R. H. 8. 0. de Propaganda Fide Praef. | 
Dominicus Spolverini, Arch. Larissen, Proton. Apost. 
Vincentius Bianchi Cagliesi, Proton. Apost. 
Loco & Plumbi 
Reg. in Canc. Ap., Vol. LVIII, n. 31 - Al. Trussardi. 


IV 
TRENTONENSIS 


DIOECHSIS TRENTONENSIS DISMBPMBRATUR ET NOVA ERIGITUR DIOBCHSIS « CAM- 
DENSIS ». 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ad maius animarum bonum assequendum haud dubie valde prodest 
recta ecclesiarum in orbe catholico circumscriptio, quae ita vel ordinanda 
vel immutanda est, ut rerum locorumque adiunctis melius respondere 
videatur. Quibus de causis peropportunum nunc visum est dioecesim 
Trentonensem in duas dividere partes et novam exinde dioecesim consti- 
tuere, alterius Antistitis regimini concredendam. De venerabilium itaque 
Fratrum nostrorum S. R. E. Cardinalium S. Congregationi Consistoriali 
praepositorum consulto, ac suffragante venerabili Fratre Hamleto Ioanne 
Cicognani, Archiepiscopo titulari Laodicensi in Phrygia, Delegato Apo- 
stolico in Statibus Foederatis Americae Septentrionalis, omnibus ma- 
ture perpensis, id ad rem deducere decrevimus. Suppleto igitur, quatenus 
opus sit, quorum intersit vel eorum, qui sua interesse praesumant, con- 
sensu, de apostolicae Nostrae potestatis plenitudine, e dioecesis Tren- 
tonensis territorio civiles comitatus Camden, Glorcester, Atlantic, Sa- 
lem, Cumberland, Capo May seiungimus, atque e territorio ita avulso no- 
vam erigimus et constituimus dioecesim, quae Camdensis nuncupabitur. 
Novae huius dioecesis sedem et cathedram episcopalem in urbe Cam- 

densi, a qua dioecesis ipsa nomen mutuatur, statuimus, quam propterea 
ad civitatis episcopalis fastigium extollimus, eidemque omnia concedimus 
iura et privilegia, quibus ceterae episcopales sedes et cathedrae iure 
communi fruuntur. Ecclesiam vero paroecialem Immaculatae Conceptio- 
nis Beatae Mariae Virginis in eadem urbe exstantem ad ecclesiae cathe- 
dralis gradum et dignitatem evehimus. Huic idcirco cathedrali Ecclesiae 
eiusque pro tempore Episcopis omnia pariter concedimus iura, privilegia, 
honores, insignia, gratias et praerogativas, quibus ceterae cathedrales 
Ecclesiae earumque Antistites in America Septentrionali iure communi 
gaudent. Quod autem attinet ad huius Trentonensis Dioecesim regimen, 
administrationem, dotationem, itemque clericorum et fidelium iura et 
onera, aliaque huiusmodi, servanda iubemus, quae hac de re sacri ca- 
nones, nec non Concilium Plenarium Baltimorense Tertium praescribunt. 
Quod vero ad clerum praecipue spectat, decernimus ut simul ac hae Lit- 
terae Nostrae ad exsecutionem mandatae fuerint, eo ipso clerici Eccle- 
siae illi censeantur adscripti, in cuius territorio legitime exstant. Usque- 
dum insuper cathedrale capitulum constituatur, volumus ut, ad iuris 
normam, pro Canonicis dioecesani Consultores eligantur et adhibeantur. 
Mandamus denique ut documenta et acta universa, quae novam hanc 
dioecesim respiciunt, quam primum fieri poterit, a dioecesis Trentonensis 
cancellaria ad dioecesis Camdensis curiam episcopalem tradantur ut in 
eius archivo religiose serventur. Ad quae omnia ‘ut supra disposita et 
constituta exsecutioni mandanda venerabilem, quem supra diximus, Fra- 
trem Hamietum Ioannem Cicognani, in Foederatis Americae Septentrio- 
nalis Statibus Delegatum Apostolicum, deligimus, eique propterea tri- 
buimus facultates ad id necessarias et opportunas, etiam subdelegandi ad 
effectum de quo agitur quemlibet virum in ecclesiastica dignitate consti- 
tutum, eidemque onus facimus ad S. Congregationem Consistorialem 
quam primum transmittendi authenticum peractae exsecutionis actorum 
exemplar. Volumus autem ut harum Litterarum transumptis etiam im- 
pressis, manu tamen alicuius notarii publici subscriptis sigilloque viri 
in ecclesiastica dignitate vel officio constituti munitis, eadem prorsus 
adhibeatur fides, quae hisce praesentibus tribueretur, si ipsaemet exhi- 
bitae vel ostensae forent. Praesentes autem Litteras et in eis contenta 
quaecumque nullo unquam tempore de subreptionis vel obreptionis aut 
nullitatis vitio, seu intentionis Nostrae, vel quolibet alio, licet substan- 
tiali et inexcogitato, defectu notari, impugnari vel in controversiam vo- 
cari posse; sed eas tamquam ex certa scientia ac potestatis plenitudine 
factas et emanatas, perpetuo validas existere et fore, suosque plenarios 
et integros effectus sortiri et obtinere, atque ab omnibus ad quos spectat 

inviolabiliter observari debere; et si secus super his a quocumque, quavis 
auctoritate, scienter vel ignoranter attentari contigerit, irritum prorsus 
et inane esse et fore volumus et decernimus; non obstantibus, quatenus 
opus sit, regulis in synodalibus, provincialibus, generalibus, universali- 
busque Conciliis editis, specialibus vel generalibus Constitutionibus et 
Ordinationibus Apostolicis et quibusvis aliis Romanorum Pontificum 
Praedecessorum Nostrorum dispositionibus, ceterisque contrariis qui- 
buscumque: quibus omnibus, etiam speciali mentione dignis, per prae- 
sentes derogamus. Nemini ergo hanc paginam dismembrationis, erectio- 
nis, concessionis, decreti, commissionis, mandati, derogationis et volun- 
tatis Nostrae infringere vel ei contraire liceat. Si quis vero ausu teme- 
rario hoc attentare praesumpserit, indignationem omnipotentis Dei et 
beatorum Apostolorum Petri et Pauli se noverit incursurum. ' 

Datum Romae apud S. Petrum, anno Domini millesimo nongentesimo 
trigesimo septimo, die nona mensis Decembris, Pontificatus Nostri anno 
sexto decimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. B. 8. O. Consistorialis a Secretis 
Ioseph Wilpert, Decunus Collegii Proton. Apost. 
Ludovicus Kaas, Proton. Apost. 


Loco Plumbi 
Reg. in Canc. Ap., Vol. LVIII, n. 60 - Al. Trussardi. 


Vv 
NOVARCENSIS-PATERSONENSIS 


A DIOBCESI NOVARCENSI TERRITORII PARS DISMEMBRATUR, EX QUA NOVA BRIGI- 
TUR DIOECESIS SUB NOMINE « PATHRSONENSIS ». 


PIUS EPISCOPUS 
SERVUS SBRVORUM DEI 
AD PERPETUAM REI MEMORIAM 


Recta cuiusvis in orbe dioeceseos circumscriptio eiusque, si rerum 
temporumque adiuncta id exigant, immutatio, tam maiori spirituali 
christifidelium bono assequendo, quam pastorali eorum regimini faci- 
lius reddendo haud dubie quam maxime conferre videtur. Quibus Nos 
rationibus permoti, de venerabilium Fratrum Nostrorum 8S. R. E. Car- 

dinalium 8. Congregationi Consistoriali praepositorum consulto, ac suf- 
fragante venerabili Fratre Hamleto Ioanne Cicognani, Archiepiscopo 
titulari Laodicensi in Phrygia, in Americae Septentrionalis Statibus 
Foederatis Delegato Apostolico, re mature perpensa, opportunum duxi- 
mus dioecesim Novarcensem, territorio et fidelium numero redundantem, 
in duas dividere partes, et novam exinde erigere dioecesim, alterius vi- 
gilantis Antistitis curis et regimini concredendam. Suppleto igitur, qua- 
tenus opus sit, quorum intersit vel eorum qui sua interesse praesumant 
consensu, apostolicae Nostrae potestatis plenitudine, e dioecesis Novar- 
censis territorio civiles comitatus perpetuo seiungimus, quibus nomen 
Passaic, Morris et Sessex; atque horum comitatuum territorium in no- 
vam dioecesim erigimus et constituimus, quam ex Paterson urbe Pater- 
sonensem nuncupari volumus ac decernimus. Novae huius dioecesis se- 
dem et episcopalem cathedram in hac Paterson urbe statuimus, quam 
proinde ad civitatis episcopalis gradum evehimus eidemque sedi et ca- 
thedrae omnia tribuimus iura et privilegia, quibus ceterae episcopales 
sedes et cathedrae iure communi fruuntur. Paroecialem autem Ecclesiam 
S. Ioannis Baptistae in eadem urbe exstantem ad Ecclesiae Cathedralis 
dignitatem extollimus, eique propterea ipsiusque pro tempore Episcopis 
omnia tribuimus iura, privilegia, honores, insignia, gratias et praero- 
gativas, quibus ceterae per orbem cathedrales Ecclesiae earumque Prae- 
sules in America Septentrionali iure fruuntur, et iisdem pariter eos 
adstringimus oneribus et obligationibus, quibus ceteri adstringuntur. 
Donec insuper Capitulum Cathedrale constitutum erit, volumus ut ad 
iuris tramitem, pro Canonicis, dioecesani Consultores eligantur et adhi- 
beantur. Quod vero ad novae huius dioecesis regimen, administrationem, 
dotationem, ad fidelium et clericorum iura et onera, aliaque huiusmodi 
spectat, servanda iubemus quae hac de re sacri canones et Concilium 
Baltimorense Tertium praescribunt. Quod autem ad clerum praecipue 
attinet, decernimus ut simul ac hae Litterae Nostrae ad exsecutionem 
demandatae erunt, eo ipso clerici Ecclesiae illi censeantur adscripti, in 
cuius territorio legitime exstant. Mandamus denique ut documenta et 
acta, novam hanc dioecesim respicientia, a dioecesis Novarcensis Curia 
Episcopali Cancellariae dioecesis Patersonensis quam primum fieri po- 
terit tradantur, ut in eius archivo religiose serventur. Ad quae omnia 
ut supra disposita et statuta exsecutioni mandanda, venerabilem quem 
supra diximus Fratrem Hamletum Ioannem Cicognani, in Foederatis 
Americae Septentrionalis Statibus Delegatum Apostolicum, deligimus, 
eique propterea facultates tribuimus ad id necessarias et opportunas, 
etiam subdelegandi, ad effectum de quo agitur, quemlibet virum in ec- 

clesiastica dignitate vel officio constitutum, facto eidem onere ad S. Con- 
gregationem Consistorialem quam primum transmittendi authenticum 
peractae exsecutionis actorum exemplar. Praesentes autem Litteras et 
in eis contenta quaecumque nullo unquam tempore de subreptionis vel 
obreptionis aut nullitatis vitio seu intentionis Nostrae, vel quolibet alio, 
licet substantiali et inexcogitato, defectu notari, impugnari vel in con- 
troversiam vocari posse, sed eas tamquam ex certa scientia ac potestatis 
plenitudine factas et emanatas, perpetuo validas exsistere et fore, suosque 
plenarios et integros effectus sortiri et obtinere, atque ab omnibus ad 
quos spectat inviolabiliter observari debere et si secus super his a quo- 
cumque, quavis auctoritate, scienter vel ignoranter contigerit attentari, 
irritum prorsus et inane esse et fore volumus et decernimus. Non obstan- 
tibus, quatenus opus sit, regulis in synodalibus, provincialibus, genera- 
libus universalibusque Conciliis editis, specialibus vel generalibus Con- 
stitutionibus et Ordinationibus Apostolicis et quibusvis aliis Romanorum 
Pontificum, Praedecessorum Nostrorum, dispositionibus ceterisque con- 
trariis, quibus omnibus, etiam speciali mentione dignis, per praesentes 
derogamus. Nemini ergo hanc paginam dismembrationis, erectionis, de- 
creti, concessionis, commissionis, mandati, derogationis et voluntatis 
Nostrae infringere vel ei contraire liceat. Si quis vero hoc attentare ausu 
temerario praesumpserit, indignationem omnipotentis Dei et beatorum 
Apostolorum Petri et Pauli se noverit incursurum. . 
Datum Romae apud S. Petrum, anno Domini millesimo nongentesimo 
trigesimo septimo, die nona mensis Decembris, Pontificatus Nostri anno — 
sexto decimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. 8. ©. Consistorialis a Secretis 


Ioseph Wilpert, Decanus Collegii Proton. Apost. 
Ludovicus Kaas, Proton. Apost. 


Loco Plumbi 


Reg. in Canc. Ap., Vol. LVIII, n. 49 — Al. Trussardi. 

VI 
LUDOVICOPOLITANA-OWENSBURGENSIS 


A DIORCESI LUDOVICOPOLITANA TERRITORII PARS DISMBMBRATUR, BX QUA NOVA 
ERIGITUR DIOECESIS, « OWENSBURGENSIS » NUNCUPANDA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Universi catholici orbis sollicitudo Summo Pontifici divinitus com- 
missa exigit ut vel ob auctum fidelium numerum, vel ob nimiam territo- 
rii amplitudinem, dioecesium circumscriptio opportune aliquando im- 
mutetur. Cum itaque his de causis ecclesiastico dioecesis Ludovicopoli- 
tanae regimini valde prodesse visum sit ut ea in duas divideretur partes 
et nova exinde dioecesis erigeretur, Nos, omnibus mature perpensis, de 
venerabilium Fratrum Nostrorum 8. R. E. Cardinalium rebus consi- 
storialibus praepositorum consilio, ac suffragante venerabili Fratre Ham- 
leto Ioanne Cicognani, Archiepiscopo titulari Laodicensi in Phrygia, 
Delegato Apostolico in Foederatis Americae Septentrionalis Statibus, 
suppleto, quatenus opus sit, quorum intersit, vel eorum qui sua inte- 
resse praesumant consensu, Apostolicae potestatis plenitudine e dioecesis 
Ludovicopolitanae terfitorio partem illam perpetuo separamus comple- 
ctentem comitatus civiles Ballard, Carlisle, Hickman, Fulton, McCra- 
cken, Graves, Livingston, Marshall, Calloway, Trigg, Lyon, Crittenden, 
Caldwell, Christian, Hopkins, Webster, Union, Henderson, Daviess, 
Handock, McLean, Ohio, Muhlenberg, Butler, Todd, Logan, Breckin- 
ridge, Grayson, Edmonson, Warren, Simpson, Allen, atque e territorio 
ita avulso novam erigimus et constituimus dioecesim, quam ab Owens- 
burgo urbe Owensburgensem nuncupari volumus, coarctatis proinde dioe- 
cesis Ludovicopolitanae finibus. Huius novae dioecesis sedem in urbe 
Owensburgo, a qua dioecesis ipsa, uti diximus, nomen mutuatur, sta- 
tuimus, quam propterea ad civitatis episcopalis fastigium extollimus; 
Episcopi vero sedem in paroeciali ecclesia Deo in honorem S. Stephani 
dicata, in eadem urbe exstante, figimus, eamque igitur ad cathedralis 
Ecclesiae gradum et dignitatem evehimus, ipsique eiusque pro tempore 
Episcopis omnia tribuimus iura, privilegia, honores, insignia, gratias 
et favores, quibus ceterae per orbem cathedrales Ecclesiae earumque An- 
tistites gaudent ac fruuntur, ipsosque iisdem adstringimus oneribus et 
obligationibus. Quod autem attinet ad huius novae dioecesis regimen et 

administrationem, ad episcopalis mensae dotationem, ad Vicarii Capi- 
tularis seu Administratoris Apostolici, sede vacante, electionem, ad cle- 
ricorum et fidelium iura et onera aliaque huiusmodi, servanda iubemus 
quae sacri canones nec non Concilium Plenarium Baltimorense Tertium 
praescribunt. Quod vero ad clerum praecipue. spectat, decernimus ut 
simul ac hae Litterae Nostrae ad exsecutionem mandatae fuerint, eo 
ipso clerici Ecclesiae illi censeantur adscripti, in cuius territorio legi- 
time exstant. Quum autem temporis adiuncta haud permittant ut in ca- 
thedrali Ecclesia Owensburgensi Canonicorum Capitulum modo insti- 
tuatur, indulgemus ut interim, pro Canonicis, dioecesani Consultores 
ad iuris normam eligantur. Mandamus denique ut omnia documenta et 
acta, novam hance dioecesim respicientia, a Cancellaria dioecesis Ludo- 
vicopolitanae quam primum fieri poterit Curiae episcopali dioecesis’ 
Owensburgensis tradantur, ut in eius archivo religiose serventur. Prae- 
sentes autem Litteras et in eis contenta quaecumque, etiam ex eo quod 
quilibet quorum intersit vel sua interesse praesumant auditi non fuerint, 
vel praemissis non consenserint, etiam si expressa et individua mentione 
digni sint, nullo unquam tempore de subreptionis, vel obreptionis aut 
nullitatis vitio seu intentionis Nostrae vel quolibet alio, licet substan- 
tiali et inexcogitato, defectu notari, impugnari, vel in controversiam vo- 
cari posse, sed eas, tamquam ex certa scientia et potestatis plenitudine 
factas et emanatas perpetuo validas exsistere et fore suosque plenarios 
et integros effectus sortiri et obtinere, atque ab omnibus ad quos spectat 
inviolabiliter observari debere, et si secus super his a quocumque, quavis 
auctoritate, scienter, vel ignoranter contigerit attentari, irritum prorsus 
et inane volumus ac decernimus. Non obstantibus, quatenus opus sit, 
regulis in synodalibus, provincialibus, generalibus universalibusque Con- 
ciliis editis, generalibus vel specialibus Constitutionibus et Ordinatio- 
nibus Apostolicis et quibusvis aliis Romanorum Pontificum Praedeces- 
sorum Nostrorum dispositionibus ceterisque contrariis, quibus omnibus 
per praesentes derogamus. Ad quae omnia, ut supra disposita et consti- 
tuta, exsecutioni mandanda venerabilem quem supra diximus Fratrem 
Hamletum Ioannem Cicognani, in Foederatis Americae Septentrionalis 
Statibus Delegatum Apostolicum, deligimus eique propterea necessarias 
ad id et opportunas tribuimus facultates etiam subdelegandi ad effectum 
de quo agitur quemlibet virum in ecclesiastica dignitate constitutum, 
facto eidem onere ad S. Congregationem Consistorialem authenticum pe- 
ractae exsecutionis actorum exemplar transmittendi. Statuimus denique 
ut harum Litterarum transumptis, etiam impressis, manu tamen ali- 
cuius notarii publici subscriptis, et sigillo viri in ecclesiastica dignitate 

vel officio constituti munitis, eadem prorsus tribuatur fides quae hisce 
Litteris tribueretur si ipsaemet exhibitae vel ostensae forent. Nemini au- 
tem hanc paginam dismembrationis, erectionis, concessionis, statuti, de- 
rogationis, mandati et voluntatis Nostrae infringere vel ei contraire 
liceat. Si quis tamen ausu temerario hoc attentare praesumpserit, in- 
dignationem omnipotentis Dei et beatorum Apostolorum Petri et Pauli 
se noverit incursurum. 

Datum Romae apud 8S. Petrum, anno Domini millesimo nongentesimo 
trigesimo septimo, die nona mensis Decembris, Pontificatus Nostri anno 
sextodecimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. EB. S. C. Consistorialis a Secretis 


Alfonsus Carinci, Protonotarius Apostolicus. 
Carolus Respighi, Protonotarius A postolicus. 
Loco  Plumbi 


Reg. in Canc. Ap., Vol. LVIII, n. 59 - Al. Trussardi. 


Vil 


NEO-EBORACENSIS - NOVARCENSIS 


AB ECCLBESIASTICA PROVINCIA NHO-EBORACENSI DIOECESES NOVARCENSIS ET TREN- 
TONENSIS SEIUNGUNTUR, QUAE UNA CUM NUPBER ERECTIS DIOECESIBUS PA- 
THRSONENSI ET CAMDENSI NOVAM CONSTITUENT PROVINCIAM ECCLESIASTI- 
CAM, A DIOBCHSI NOVARCENSI, QUAR IN METROPOLITANAM ERIGITUR, « NO- 
VARCENSEM » NUNCUPANDAM. 


PIUS. EPISCOPUS 
SERVUS SERVORUM DEI 
AD PERPETUAM REI MEMORIAM 


Quo utilius ac salubrius spirituali christifidelium bono ac regimini in 
ecclesiastica Neo-Eboracensi provincia consulatur, quae nimio territorio 
patere videtur, eam dividere novamque inde provinciam erigere perop- 
portunum aestimatur. 

Quare, de venerabilium Fratrum Nostrorum 8. R. E. Cardinalium 
S. Congregationi Consistoriali praepositorum consulto, audito etiam 
venerabili Fratre Hamleto Ioanne Cicognani, Archiepiscopo titulari Lao- 
dicensi in Phrygia, in Statibus Foederatis Americae Septentrionalis De- 
legato Apostolico, omnibus mature perpensis, de apostolicae Nostrae po- 
testatis plenitudine, suppleto, quatenus opus sit, quorum intersit, vel 

eorum qui sua interesse praesumant consensu, primum quidem ab illa 
Neo-Eboracensi Provincia ecclesiastica dioecesim Novarcensem una cum 
clero et populo seiungimus; ipsamque ab Archiepiscopi Neo-Eboracensis 
metropolitico iure subtrahimus et in Archidioecesim constituimus, eius- 
que cathedralem Ecclesiam ad Metropolitanae gradum et dignitatem 
evehimus. Novae propterea Metropolitanae huic Ecclesiae Novarcensi 
eiusque pro tempore Archiepiscopis omnia concedimus iura, insignia, 
privilegia, praerogativas et honores, quibus ceterae per catholicum orbem 
Metropolitanae Ecclesiae earumque Antistites iure communi fruuntur 
et gandent; eosque iisdem pariter adstringimus oneribus et obligationi- 
bus, quibus ceteri adstringuntur. Metropolitis autem Novarcensibus ius 
peculiariter tribuimus Crucem intra suae provinciae fines ante se defe- 
rendi et Pallio iuxta lyturgicas leges utendi, postquam tamen illud in 
Sacro Consistorio rite expostulatum et obtentum fuerit. Deinde ab eadem 
Provincia Neo-Eboracensi dioecesim Trentonensem abstrahimus eaque 
una cum dioecesi Patersonensi, Apostolicis sub plumbo Litteris Recta 
cuiusvis et dioecesi Camdensi alteris Litteris Ad maius animarum ex- 
terna die a Nobis erectis, novam ecclesiasticam Provinciam Novarcen- 
sem efformabit; atque istarum dioecesium Cathedrales Ecclesias Metro- 
politanae Novarcensi suffraganeas constituimus earumque Episcopos me- 
tropolitico Archiepiscopi Novarcensis iuri subiicimus. Ad quae omnia 


ut supra disposita et constituta exsecutioni mandanda venerabilem, quem 


supra diximus, Fratrem Hamletum Ioannem Cicognani, in Americae Se- 
ptentrionalis Statibus Foederatis Delegatum Apostolicum deligimus, ei- 
que propterea facultates ad id necessarias et opportunas tribuimus, etiam 
subdelegandi ad effectum de quo agitur quemlibet virum in ecclesiastica 
dignitate vel officio constitutum, atque eidem onus facimus ad S. Congre- 
gationem Consistorialem quamprimum transmittendi authenticum pe- 
ractae exsecutionis actorum exemplar. Volumus autem ut harum Littera- 
rum transumptis etiam impressis, manu tamen alicuius notarii publici 
subscriptis, et sigillo alicuius viri in ecclesiastica dignitate constituti mu- 
nitis, eadem prorsus tribuatur fides, quae hisce Litteris tribueretur, si 
ipsaemet exhibitae vel ostensae forent. Praesentes autem Litteras et in 
eis contenta quaecumque nullo unquam tempore de subreptionis vel 
obreptionis aut nullitatis vitio seu intentionis Nostrae, vel quolibet alio, 
licet substantiali et inexcogitato, defectu notari, impugnari vel in contro- 
versiam vocari posse, sed eas tamquam ex certa scientia ac potestatis 
plenitudine factas et emanatas perpetuo validas exsistere et fore, suosque 
plenarios et integros effectus sortiri et obtinere, atque ab omnibus ad 
quos spectat inviolabiliter observari debere; et, si secus super his a quo- 

cumque, quavis auctoritate, scienter vel ignoranter contigerit attentari, 
irritum prorsus et inane esse et fore volumus et decernimus. Non obstan- 
tibus, quatenus opus sit, regulis in synodalibus, provincialibus, gene- 
ralibus universalibusque Conciliis editis, specialibus vel generalibus Con- 
stitutionibus et Ordinationibus Apostolicis et quibusvis aliis Romanorum 
Pontificum, Praedecessorum Nostrorum, dispositionibus ceterisque con- 
trariis: quibus omnibus, etiam speciali mentione dignis, per praesentes 
derogamus. Nemini ergo hanc paginam dismembrationis, erectionis, su- 
biectionis, decreti, concessionis, commissionis, mandati, derogationis et 
voluntatis Nostrae infringere vel ei contraire liceat. Si quis vero hoc 
attentare ausu temerario praesumpserit, indignationem omnipotentis Dei 
et beatorum Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
trigesimo septimo, die decima mensis Decembris, Pontificatus Nostri 
anno sexto decimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. HE. 8S. Consistorialis a Secretis 
Ioseph Wilpert, Decanus Collegii Proton. Apost. 
Ludovicus Kaas, Proton. Apost. 
Loco  Plumbi 


Reg. in Canc. Ap., Vol. LVIII, n. 57 - Al. Trussardi. 


CIN CIN NATENSIS er LUDOVICOPOLITANA 


AB ARCHIDIOECESI CINCINNATENSI DIOECESES LUDOVICOPOLITANA, COVINGTONEN- 
SIS ET NASHVILLENSIS DISMEMBRANTUR ATQUE NOVA CONSTITUITUR PRO- 
VINCIA ECCLESIASTICA BX IPSA DIOECESI LUDOVICOPOLITANA UTI METROPO- 
LITANA ET EX DIOBCESIBUS OWENSBURGENSI, NUPER ERECTA, COVINGTONENSI 
ET NASHVILLENSI UTI SUFFRAGANBAB EFFORMATA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Quo christifidelium regimen facilius ac salubrius exerceatur, peruti- 
lis sane est recta Ecclesiarum circumscriptio quae temporum et locorum 
adiunctis aptissime respondere videatur. Cum itaque ecclesiastica pro- 
vincia Cincinnatensis nimis pateat, Nos, animarum bonum et ecclesia- 

sticae disciplinae utilitatem unice prae oculis habentes, eam aliter cir- 
cumscribendam novamque exinde provinciam constituendam duximus. 
Quare, omnibus mature perpensis, de venerabilium Fratrum Nostrorum 
S. R. E. Cardinalium rebus consistorialibus praepositorum consilio, 
praehabito voto venerabilis Fratris Hamleti Ioannis Cicognani, Archie- 
piscopi titularis Laodicensis in Phrygia, Delegati Apostolici in Foede- 
ratis Americae Septentrionalis Statibus, ac suppleto, quatenus opus sit, 
quorum intersit, vel eorum qui sua interesse praesumant consensu, apo- 
stolicae potestatis plenitudine, ab ecclesiastica provincia Cincinnatensi 
dioecesim Ludovicopolitanam separamus ac seiungimus una cum clero 
et populo, eamque ad Ecclesiae metropolitanae gradum et dignitatem ex- 
tollimus. Ipsi propterea eiusque pro tempore Archiepiscopis omnia con- 
cedimus iura et privilegia, honores et praerogativas, quibus ceterae me-. 
tropolitanae Ecclesiae earumque Praesules iure communi gaudent et 
fruuntur; praecipue vero Archiepiscopo Ludovicopolitano ius concedimus 
Crucem intra suae provinciae ecclesiasticae fines ante se deferendi et sa- 
cro Pallio iuxta liturgicas leges utendi, postquam tamen illud in sacro 
Consistorio postulatum et obtentum fuerit. Hance autem novam metro- 
politanam Ecclesiam eiusque Archiepiscopos iisdem adstringimus one- 
ribus et obligationibus, quibus ceterae Metropolitanae earumque Anti- 
stites adstringuntur. Ab eadem deinde provincia Cincinnatensi dioece- 
ses Covingtonensem et Nashvillensem seiungimus easque una cum dioe- . 
cesi Owensburgensi, quam per Apostolicas sub plumbo Litteras Universi 
Catholici Orbis heri a Nobis datas ereximus, metropolitanae Ecclesiae 
Ludovicopolitanae suffraganeas constituimus, earumque pro tempore. 
Antistites metropolitico Archiepiscopi Ludovicopolitani iuri subiicimus. 
Ad quae omnia ut supra disposita exsequenda, venerabilem quem supra 
diximus Fratrem Hamletum Ioannem Cicognani, Delegatum Apostoli- 
cum in Foederatis Americae Septentrionalis Statibus, deligimus eique 
propterea necessarias ad id et opportunas tribuimus facultates etiam 
subdelegandi ad effectum de quo agitur quemlibet virum in ecclesiastica 
dignitate constitutum, eique onus imponimus ad 8S. Congregationem 
Consistorialem authenticum peractae exsecutionis actorum exemplar in- 
tra sex menses ab his Litteris datis transmittendi. Volumus autem ut 
harum Litterarum transumptis, etiam impressis, manu tamen alicuius 
notarii publici subscriptis et sigillo viri in ecclesiastica dignitate vel of- 
ficio constituti munitis, eadem prorsus tribuatur fides quae hisce Litte- 
ris tribueretur, si ipsaemet exhibitae vel ostensae forent. Praesentes au- 
tem Litteras et in eis contenta quaecumque, etiam ex eo quod quilibet 
quorum intersit vel sua interesse praesumant, etiam si specifica et in- 

dividua mentione digni-sint, auditi non fuerint, vel praemissis non con- 
senserint, nullo unquam tempore de subreptionis vel obreptionis aut 
nullitatis vitio, seu intentionis Nostrae, vel quolibet alio, licet substan- 
tiali et inexcogitato, defectu notari, impugnari, vel in controversiam vo- 
cari posse; sed eas tamquam ex certa scientia ac potestatis plenitudine 
factas et emanatas perpetuo validas exsistere et fore, suosque plena- 
rios et integros effectus sortiri et obtinere, atque ab omnibus ad quos 
spectat inviolabiliter observari debere, et si secus super his a quocumque, 
quavis auctoritate, scienter vel ignoranter attentari contigerit, irritum 
prorsus et inane esse et fore volumus ac decernimus. Non obstantibus, 
quatenus opus sit, regulis in synodalibus, provincialibus, generalibus 
universalibusque Conciliis editis, generalibus vel specialibus Constitu- 
tionibus et Ordinationibus- Apostolicis, et quibusvis aliis Romanorum 
Pontificum Praedecessorum Nostrorum dispositionibus ceterisque con- 
trariis, etiam speciali mentione dignis, quibus omnibus derogamus. Ne- 
mini autem hanc paginam dismembrationis, evectionis, concessionis, 
subiectionis, statuti, mandati et voluntatis Nostrae infringere, vel ei 
contraire liceat. Si quis vero ausu temerario hoc attentare praesumpse- 
rit, indignationem omnipotentis Dei et beatorum Apostolorum Petri et 
Pauli se noverit incursurum. 

Datum Romae apud 8. Petrum, anno Domini millesimo nongentesimo 
trigesimo septimo, die decima mensis Decembris, Pontificatus Nostri 
anno sextodecimo, 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius R. 8. C. Consistorialis a Secretis 


Alfonsus Carinci, Protonotarius Apostolicus. 
Carolus Respighi, Protonotarius Apostolicus. 


Loco Plumbi 


Reg. in Canc. Ap., Vol. LVIII, n. 56 - Al. Trussardi. 

EPISTULAE 
I 


AD BXCMUM P. D, PETRUM BMMANUELEM AMIGO, ARCHIEPISCOPUM EPISCO- 
PUM SOUTHWARCENSEM, PONTIFICALI SOLIO ADSTANTHM, NATALBM DIEM 
SACERDOTII QUINQUAGESIMUM CELEBRANTEM. 


PIUS PP. xI 


Venerabilis Frater, salutem et Apostolicam Benedictionem. — Te 
fauste celebrante dena ab inito sacerdotio lustra, praeclara Nobis prae- 
betur occasio, ut paternae in te Nostrae existimationis dilectionisque | 
publicum testimonium proferamus. Neque enim Nos latet, qua sollertia 
diligentiaque tam diuturno temporis intervallo pastorale munus perfe- 
ceris, quo studio atque alacritate in utilitatem profectumque fidelis 
populi iugiter incumbas. Tibi igitur, Venerabilis Frater, de sacri iucun- 
dique eventus faustitate deque communi tuorum gaudio etiam atque 
etiam gratulamur, instantique prece tibi a Deo exoramus et felicissimam 
huius lucis sacrique ministerii usuram et laetiora in dies commissi gregis 
incrementa. Quo autem Nostra istius celebritatis participatio manife- 
stior evadat, tibi, tam egregie de Ecclesia civilique consortione merito, 
dignitatem archiepiscopalem conferre voluimus, ut ipse. sacro honore 
decoreque perauctus, ampliores item, opitulante Dei gratia, salutis 
fructus ex officio pastorali percipias. Tibi praeterea facultatem libenter . 
damus, ut, statuta die, Sacro pontificali ritu peracto, adstantibus fide- 
libus nomine Nostro Nostraque auctoritate benedicas, plenam iisdem 
admissorum veniam proponens, usitatis Ecclesiae condicionibus lucran- 
dam. Caelestium quidem donorum in auspicium, ingue peculiaris No- 
strae caritatis signum, Apostolicam Benedictionem tibi, Venerabilis 
Frater, clero et fidelibus tuae vigilantiae demandatis amantissime in 
Domino impertimus. 

Datum Romae apud Sanctum Petrum, die x11 mensis Februarii, 
anno MDCCCCXXXvilII, Pontificatus Nostri decimo septimo. 


PIUS PP. XI 

II 


AD P. D. RODERICUM TIT. SANCTAD MARIAK ANGPLORUM IN THERMIS 
S. R. E. PRESBYTERUM CARDINALEM VILLENEUVE, ARCHIEPISCOPUM QUEBE- 
CENSEM, QUEM LEGATUM DELIGIT AD CONGRESSUM EUCHARISTICUM CA- 
NADENSEM QUBEBECI INDICTUM. 


PIUS PP. XI 


Dilecte Fili Noster, salutem et Apostolicam Benedictionem. — Singu- 
lari animi delectatione haud ita pridem nuntium accepimus, Congressum 
e tota Canadensi natione Eucharisticum in pernobili ista civitate Que- 
becensi, proximo exeunte mense, sollemniter celebratum iri. Hoc enim 
eiusmodi Coetus potissimum spectant, ut Christus Dominus, sub velis 
eucharisticis benignissime latens, discipulos suos magis magisque ad se 
convertat rapiatque, dulceque eius iugum pacificumque imperium in 
singulorum animis, in convictu domestico, in re ipsa publica fortiter fir- 
miterque constabiliatur. Congressio igitur Eucharistica, quae propediem 
istic inibitur, minime dubitamus, quin eos Canadensi populo allatura sit 
fructus uberrimos, quos e similibus alibi peractis antehac, Deo favente, 
percipi licuit. Quapropter non modo consilia atque incepta ad sollemnes 
honores erga Augustum Sacramentum tribuendos Nos libenter probamus 
commendamusque, sed celebrationi ipsi, quae pia fidelium frequentia 
et sacrorum ritupm splendore frugifera admodum praemonstratur, per 
Legatum quoque Nostrum, uti iam antea nuntiavimus, praeesse exopta- 
mus. Itaque te, Dilecte Fili Noster, qui perillustrem istam Metropolita- 
nam Sedem tenes ac Romanae purpurae magnificentia praefulges, Le- 
gatum Nostrum deligimus ac renuntiamus, ut personam Nostram Que- 
beci proxime sustineas et Congressui Eucharistico Canadensi Nostro 
nomine Nostraque auctoritate presideas. Omnes autem, qui istuc conve- 
nerint, exhortare, ut Christum Iesum, gui nos suis carnibus alit et vitam 
ipsius vivere iubet, sic vicissim redament, ut huius fervor caritatis, in 
omne opus bonum sese effundens, ad Ecclesiae incrementum ac patriae 
prosperitatem felicissime redundet. Quorum quidem caelestium donorum 
conciliatrix ac peculiaris dilectionis Nostrae testis esto Apostolica Bene- 
dictio, quam tibi, Dilecte Fili Noster, ceterisque sacrorum Antistitibus, 
itemque Legationis tuae sociis universisque in Quebecensem urbem con- 
venturis amantissime in Domino impertimus. 

Datum ex Arce Gandulphi apud Romam, die Xxxi mensis Maii, anno 
MDCCCCXXXVIII, Pontificatus Nostri decimo septimo. 


PIUS PP. XI 

ACTA 8S. CONGREGATIONUM 


SUPREMA SACRA CONGREGATIO 8. OFFICII 


I 


DECRETUM 


SACERDOS FRANCISCUS GRIESE, EX ARCHIDIOBCESI PADERBORNENSI ET IN PRAE- 
SENS COMMORANS IN CIVITATE BONAERENSI, DECLARATUR EXCOMMUNICATUS 
VITANDUS. 

Feria IV, die 13 Iulii 1938 

Cum sacerdos Franciscus Griese, qui in haeresim miserrime incidit 
et matrimonium, ut aiunt, civile attentavit, eo usque devenerit ut opu- 
scula et libros in vulgus ederet, in quibus, tamquam acerrimus propu- 
gnator doctrinarum nuperrime quoque ab Ecclesia damnatarum, fideles 
ad defectionem a fide christiana excitare et ad rebellionem contra Su- 
premam Ecclesiae Auctoritatem incitare conatur; cumque, iussu huius 
Sancti Officii ab Ordinario Bonaerensi citatus, ei se sistere renuerit et 
contumax remanserit, Emi ac Revmi Di Cardinales, rebus fidei et mo- 
rum tutandis praepositi, in plenario conventu eiusdem Supremae Sacrae 
Congregationis Sancti Officii diei 13 Iulii 1938, praehabito DD. Consul- 
torum voto, praefatum Sacerdotem Franciscum Griese declararunt in- 
cursum in excommunicationem ad normam cann. 2314, § 1, n. 1°, § 2 
et 2388, § 1, necnon in irregularitatem ex delicto ad normam can. 985, 
1°, 3°; attenta vero ipsius pervicacia et inaudita impietate, decreverunt 
eum habendum esse tamquam nominatim et expresse excommunicatum 
vitandum ad normam can. 2258, § 2, cum omnibus iuris effectibus, mo- 
nitis christifidelibus de prohibitione cum eodem Sacerdote communio- 
nem habendi iuxta can. 2267. 

Et in sequenti Feria V, die 14 Iulii 1938, Ssmus D. N. D. Pius Di- 
vina Providentia Pp. XI, in solita audientia Exchho ac Revo Domino 
Adsessori Sancti Officii impertita, relatam Sibi hanc Emorum Patrum 
resolutionem adprobavit, confirmavit et publici iuris fieri iussit. 

Datum Romae, ex Aedibus Sancti Officii, die 21 Iulii 1938. 


R. Pantanetti, Supr. 8. Congr. S. Officit Notarius. 

II 
DECRETUM 


DAMNANTUR OPERA ALAFRIDI LOISY 


Feria IV, die 20 Iulii 1938 


In generali consessu Supremae Sacrae “Congregationis Sancti Officii 
Emi ac Revmi Domini Cardinales, rebus fidei ac morum tutandis prae- 
positi, audito RR. DD. Consultorum voto et habito prae oculis decreto 
diei 1 Iunii 1932 quo proscripta fuerunt opera omnia Alafridi Loisy usque 
ad illum annum publici iuris facta, damnarunt atque in Indicem libro- 
rum prohibitorum inserendos mandarunt libros eiusdem auctoris ab 
anno 1932 editos, qui sequuntur : 


[a religion d’Israél, troisiéme édition; 

La naissance du christianisme; 

Le Mandéisme et les origines chrétiennes; 

Y a+t-il deux sources de la Religion et de la Morale? 

Remarques sur la littérature épistolaire du Nowveau Testament; 
Les origines du Nouveau Testament; 

Georges Tyrrell et Henri Brémond; 

La crise morale du temps présent et Véducation humaine. 


Et sequenti Feria V, die 21 eiusdem mensis et anni, Sshus D. N. Pius 
Divina Providentia Pp. XI. in solita Audientia Exctho ac Revino D.Adses- 
sori S, Officii impertita, relatam Sibi Emorum Patrum resolutionem 
adprobavit, confirmavit et publicari iussit. 

Datum Romae, ex Aedibus S. Officii, die 26 Iulii 1938. 


R. Pantanetti, Supr. 8. Congr. 8. Officii Notarius. 

SACRA CONGREGATIO CONSISTORIALIS 


PROVISIO ECCLESIARUM 


Ssmhus Dominus Noster Pius, divina Providentia Papa XI, successivis 
decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum : 


die 9 Iunii 1938. — Metropolitanae Ecclesiae Rheginensi praefecit 
Exc. P. D. Henricum Montalbetti, hactenus Archiepiscopum Dercensem. 

die 11 Iunii. — Titulari episcopali Ecclesiae Nisenae in Lycia Exc. 
P. D. Franciscum Tief, hactenus Episcopum Concordiensem in America. 

dic 25 Iunii. — Titulari episcopali Ecclesiae Vitensi Exc. P. D. Ti- 
motheum Corbett, hactenus Episcopum Crookstoniensem. . 

die 9 Iulii. — Cathedrali Ecclesiae Rancaguensi R. D. Eduardum 
Larrain Cordovez, Vicarium Capitularem eiusdem dioecesis. 

die 21 Iulii. — Cathedrali Ecclesiae Ilcinensi R. D. Irenaeum Che- 
lucci, Vicarium Generalem Ecclesiae cathedralis Pistoriensis. 

die 30 Iulii. — Cathedrali Ecclesiae Burlingtonensi R. D. Matthaeum 
Brady, parochum in dioecesi Hartfortiensi. 

— Cathedrali Ecclesiae Caratingensi R. P. Ioannem Cavati, Congre- 
gationis Missionis. 

die 8 Augusti. — Titulari episcopali Ecclesiae Carianensi, R. D. Thad- 
daeum Zakrzewski, Antistitem Urbanum, Rectorem Pontificii Instituti 
Poloni Romae, quem deputavit Auxiliarem Exc. P. D. Stanislai Lu- 
komski, Episcopi Lom/ensis. 

die 10 Augusti. — Titulari episcopali Ecclesiae Meloénsi in Isauria, 
R. D. Viadislaum Goral, Canonicum Capituli Cathedralis Lublinensis, 
quem deputavit Auxiliarem Exc. P. D. Leonis Fulman, Episcopi eiusdem 
dioecesis. 

die 1% Augusti. — Cathedrali Ecclesiae Fluminensi R. D. Hugo- 
nem Camozzo, Canonicum poenitentiarium Basilicae Patriarchalis Ve- 
netiarum. 

— Cathedrali Ecclesiae Amerinae R. D. Vincentium Lojali, Cubicu- 
larium intimum supra numerum, Canonicum Praepositum Capituli Ca- 
thedralis Amerini. 

— Cathedrali Ecclesiae Neritonensi R. D. Ianuarium Fenizia, Archi- 


dioecesis Neapolitanae. 

SACRA CONGREGATIO DE PROPAGANDA FIDE 


I 
VALDIVIENSIS-ARAUCANTIAE 


DECRETUM 
DE FINIUM MUTATIONE 


Cum Excihus Vicarius Apostolicus Araucaniae et Exciius Admini- 
strator Apostolicus Valdiviensis, attento bono animarum utriusque re- 
gionis, simul convenissent ut paroecia de Freire, hucusque ad Admini- 
strationem Apostolicam Valdiviensem pertinens, Vicariatui Apostolico 
Araucaniae committeretur atque ad hoc Sedis Apostolicae Decretum 
postulavissent, obtento consensu 8. C. Consistorialis, sub cuius ditione 
regio Valdiviensis iacet, visum est Eminentissimis Patribus huius 8. Con- 
gregationis Fidei Propagandae, in Plenariis Comitiis diei 28 huius men- 
sis, de re opportune tractare. e 

Prae oculis autem habita conventione inter duos Excios Ordina- 
rios supra memoratos peracta, EE. PP. paroeciam de Freire ab Admi- 
nistratione Apostolica Valdiviensi segregandam et Vicariatui Aposto- 
lico Araucaniae adnectendam esse censuere, ita ut flumen Tolten li- 
mites inter Administrationem Apostolicam Valdiviensem et Vicariatum 
Apostolicum Araucaniae deinceps determinaret. 

Quam Eminentissimorum Patrum sententiam, in Audientia diei 
29 eiusdem mensis ab infrascripto huius S. ©. Secretario Sibi relatam, 
Ssthus D. N. Pius Div. Prov. Papa XI in omnibus probavit, territorium 
paroeciae de Freire, ut supra delimitatum, Vicariatui Apostolico Arau- 
caniae aggregavit et hoc Decretum in vulgus edi mandavit. 

Datum Romae, ex Aedibus eiusdem 8S. C. de Propaganda Fide, die 
30 Martii a. D. 1938. 


P. Card. Fumasoni Bronpi, Praefectus. 
L. S. 
+ C. Costantini, Archiep. tit. Theodos., Secretarius. 

II 


PROVISIO ECCLESIARUM 
Singulis, ut infra, datis decretis Sacri Consilii Christiano Nomini 
. propagando, Ssmus D. N. Pius div. Prov. Pp. XI dignatus est sequentes 
providere Ecclesias, nimirum : 


die 14 Iunii 1938. --- Cathedrali Ecclesiae de Cuttack praefecit 
R. P. Florentium Sanz-Esparza, C. M. 

— Cathedrali Ecclesiae Gulburnensi Exe. P. D. Terentium Bernar- 
dum McGuire, hactenus Episcopum de Townsville. 

— Metropolitanae Ecclesiae Columbensi R. P. Ioannem Mariam 
Masson, Congregationis O. M. I. presbyterum. 

— Titulari episcopali Ecclesiae Sebeliensi R. P. Ludovicum Prospe- 
rum Durand, O. F. M., iam Praefectum Apostolicum de wgneres 
quem constituit Vicarium Apostolicum de Chefoo. 

— Titulari episcopali Ecclesiae Philitanae R. P. Alphonsum Ven den 
Bosche, Congr. Ssthhi Redemptoris presbyterum, quem constituit Vica- 
rium Apostolicum de Matadi. 

— Titulari episcopali Ecclesiae Andropolitanae R. P. Henricum Pié- 
rard, Piae Societatis Presbyterorum ab Assumptione sodalem, quem 
constituit Vicarium Apostolicum de Beni. . 

die 13 Iulii. — Cathedrali Ecclesiae Toowoombensi R. D. Basilium 
Roper, presbyterum dioecesis Ballaratensis. 

— Cathedrali Ecclesiae de Townsville R. D. Hugonem Eduardum 
Ryan, presbyterum dioecesis Sandhurstensis. 

die L4 Iulii. — Titulari episcopali Ecclesiae Cucusenae R. P. Constan- 
tinum Gomez Villa, O. M. Cap., quem constituit Vicarium Apostelicum 
Caronensem. 

die 16 Iulii. — Titulari episcopali Ecclesiae Alexandrinae Minori Exc. 
P. D. Pium Maturinum Le Ruyet, hactenus Episcopum Aimerensem. 


NOMINATIO 


Sacrum Consilium Christiano Nomini Propagando, decreto die 17 
mensis Iunii a. 1938 dato, ad suum beneplacitum renunciavit R. P. Ioan- 
nem Henricum Mazoyer, O. M. I., primum Praefectum Apostolicum de 
Vientiane et Luang Prabang. 

SACRA CONGREGATIO RITUUM 


I 


CHICAGIEN. sev LAUDEN. 


BEATIFICATIONIS ET CANONIZATIONIS VEN. SERVAB DEI FRANCISCAB XAVERIAB CA- 
BRINI, FUNDATRICIS INSTITUTI MISSIONARIARUM A SACRO CORDH IBSU. - 


SUPER DUBIO 
An et de quibus miraculis constet in casu et ad effectum de quo agitur 


Anno nondum elapso a decreti, heroicas virtutes Ven. Servae Dei 
Franciscae Xaveriae Cabrini approbantis, promulgatione, iam hodie 
nobis est datum hoc aliud decretum pervulgare, approbationis nempe 
duorum miraculorum, quae Deus, eadem Serva Dei interveniente, di- 
gnatus est operari, quo iter sternitur ad eiusdem sollemnem Beatifica- 
tionem. Miracula enim sunt divina virtutum alicuius Servi Dei compro- 
batio, quae nos certos securosque reddit de eius transactae vitae sancti- 
tate eiusque valido apud Deum patrocinio. t 

Duas vere mirandas sanationes Sacrae huic Congregationi exhibue- 
runt actores, quae veri miraculi characteres praeseferre visae sunt. 

Ambae in America contigerunt, qua in mundi parte plurimum Serva 
Dei, praesertim pro Italis illuc commigrantibus, adlaboravit, ita ut 
Italorum mater meruerit appellari. 

I. Anno 1925 apud Seattle in Hospitali Columbus nomine, in borealis 
Americae Foederatis Statibus, a Venerabili pro Italis fundato, prior sa- 
saltem ab a. 1921 pyloricis ac duodenalibus adhaerentiis fuit affecta, 
saltem ab a. 1921 pyloricis ac duodenalibus adhaerentiis fuit affecta. 
quae vitam ipsam in discrimen adduxerant. Quapropter quatuor se chi- 
rurgicis operationibus subiecit; at incassum. Adhaerentiae enim paucos 
post dies maiori semper vi iterum renascentes infirmae statum graviorem 
reddebant. Quum nulla naturalis sanationis, ut ipsi medentes fateban- 
tur, spes effulgeret, ipsaque infirma prope esset moritura, fervidae ad 
Deum preces seu ab eadem seu a consororibus porrectae sunt. Et mi- 
rum! Soror Delphina die 17 Decembris, sacro viatico roborata, hora ante 
meridiem septima, de repente sanatam se sentit, cibos sumit, vires recu- 
perat, nulla autem amplius anteacti morbi reliqua est passa. Obstupuere 
omnes, vel ipsi medentes, qui perfectam fuisse sanationem edixerunt. 

II. Lex in Foederatis Americae Statibus est, ut in neonatorum oculos 
quid minimum solutionis nitrati argentei ad rationem unius pro centum 
iniiciatur. E contra, die 14 Martii a. 1921 in altero Hospitali, Columbus 
pariter nomine, Neo-Eboraci, ob laicae infirmariae errorem in infantuli 
Petri Smith oculos nonnullae guttulae solutionis ad rationem quinqua- 
ginta pro centum fuerunt iniectae. Uterque oculus exinde ita adustus, 
ut perpetua caecitas consequeretur. Totam noctem Cabrinianae Sorores 
preces effundendo insumunt. Mane facto, infantis oculi perfectissime 
sanati inventi sunt, quasi nullum passi essent infortunium. 

Utramque sanationem praeter et ultra naturae vires evenisse periti 
in arte concorditer edicunt. 

De his sanationibus die 15 Martii mensis anni huius coram Rmo Car- 
dinali Alexandro Verde, Causae Ponente seu Relatore, in Antepraepara- 
toria Congregatione disceptatum est, die autem 14 Iulii in Praeparatoria, ) 
die demum 19 mensis huius in Generali, coram Ssho D. N. Pio Papa XI, 
in qua idem Rus Cardinalis Ponens seu Relator dubium proposuit 
disceptandum : An et de quibus miraculis constet in casu et ad effectum 
de quo agitur. Beatissimus Pater Rihorum Cardinalium, Officialium 
Praelatorum Patrumque Consultorum suffragiis attento animo auditis, 
Suam edicere sententiam distulit, ut a Deo maiori lumine, Suis prae- 
sentiumque precibus illustraretur. 

Ut autem suam panderet mentem, diem hanc, trigesimam primam 
Iulii elegit, Dominicam post Pentecosten octavam, legifero S. Ignatio 
sacram, cui in animarum salutem procurandam Venerabilis Francisca 
Xaveria simillima fuit. 

Eapropter Rimos Cardinales Camillum Laurenti, S. R. C. Praefectum 
atque Alexandrum Verde, Causae Ponentem seu Relatorem nec non 
R. P. Salvatorem Natucci, Fidei Promotorem Generalem, meque infra- 
scriptum Secretarium accivit, sacrosancta autem Hostia religiose litata, 
edixit : Constare de duobus miruculis a Deo, Venerabili Francisca Xa- 
veria Cabrini intercedente, patratis; nempe: de instantanea perfectaque 
sanatione cum Sororis Delphinae Grazioli ab insanabilibus adhaerentiis 
pyloricis ac duodenalibus, tum infantis Petri Smith a completa et per- 
petua caecitate ob gravissimas ustiones cornearum et organorum visus. 

Hoe autem decretum publici iuris fieri et in acta S. R. C. referri 
mandavit. 

Datum apud Castrum Gandulphi, die 31 Lulii a. D. 1938. 


C. Card. LavReNTI, Praefectus. 


A. Carinci, Secretarius. 

II 


AQUEN. 


BHATIFICATIONIS BHT CANONIZATIONIS VENBERABILIS SERVAEH DEI MARIAE DOMI- 
NICAD MAZZARELLO, CONFUNDATRICIS INSTITUTI FILIARUM MARIAE AUXI- 
LIATRICIS. 


SUPER DUBIO 


An stante approbatione virtutum et duorum miraculorum « Tuto » pro- 
cedi possit ad sollemnem ipsius Venerabilis Servae Dei Beatifica- 
tionem. 


Dicit sapiens : Cum adhuc iunior essem... quaesivi sapientiam... in ora- 
tione mea. Ante templum postulabam pro illa, et usque in novissimis in- 
quiram eam... Danti mihi sapientiam dabo gloriam (Eccli. 51: 18, 19, 23). 

Maria Dominica Mazzarello a teneris unguiculis ad mortem usque, 
in oratione veram sapientiam, quae Deus est, quaesivit; non huius mundi, 
quae est stultitia. Deus autem abundanter ei sapientiam tribuit seu in- 
ternis impulsionibus, seu sapientissimum ei largiendo doctorem, S. Ioan- 
nem Bosco, sub cuius magisterio ad christianae et religiosae perfectionis 
culmen fuit adducta. Maximam eapropter gloriam ‘Maria Dominica Deo 
eiusque administro dedit, sed et per suas Filias, ubique terrarum dif- 
fusas, mirifice dat adhuc. 

In oppidulo « Mornese » in Aquen. dioecesi die 9 Maii 1837, ex piis 
honestisque ruricolis Iosepho et Magdalena Calcagno, inter septem filios 
prima, nata est Maria Dominica. Indolem sortita bonam, pietatem sum- 
mopere coluit mentemque, vix rationis usu potita, in Deo defixam iugiter 
servabat. Quod enim seu domesticis seu agrestibus operibus supererat 
temporis, orationi impendebat. Antelucanis horis, vel hiberno tempore, 
nec frigore nec nive praepedita, ad templum accedebat, ante fores, si 
adhue nondum reseratae, orationi instabat, summa cura se ad sumen- 
dam Eucharistiam comparans. 

Piae Filiarum Mariae Immaculatae societati adscita, supra sodales 
omnes virtute excelluit; quin immo a. 1865 communem, quasi religiosam, 
vitam cum nonnullis piis puellis instauravit, primum novae religiosae 
familiae germen. quod 8S. Ioannis Bosco opera et consilio ita adolevit, 
ut postea factum sit Institutum Filiarum Mariae Augiliatricis. Maria 
Dominica enim Filiaeque Mariae Immaculatae die 5 Augusti a. 1872, 
coram Episcopo et S. Ioanne, novi Instituti vota nuncuparunt, religio- 
sasque vestes sumpserunt. Huius regimen Mariae Dominicae fuit concre- 

ditum, quod ipsa ad mortem usque, obedientia cogente, summa prudentia 
ac sapientia, licet litterarum paene rudis, retinuit. Institutum enim, ea 
moderante, mire propagatum est, animarumyue uberrimi manipuli col- 
lecti; inter sodales vero, suae matris exemplo, voce, scriptis caelesti 
sapientia refertis, sancta in sectandis virtutibus aemulatio excitata. Et 
sane unanimiter testes deponunt se nunquam in ea voluntariam notasse 
culpam; quin immo semper eam coram Deo ambulantem eiusque volun- 
tatem divinae conformatam admiratos esse. 

Obedientiam perfectissime servavit, effusissimam erga proximum cari- 
tatem exercuit, eamque a Sororibus sibi subditis servandam iugiter forti- 
terque praecepit. Ut autem multa paucis, virtutibus omnibus excelluit. 

Virenti quidem aetate, sed caelo matura, die 14 Maii a. 1881 Nicaeae 
in subalpinis, lectissimam animam exhalavit. ; 

Sanctitatis fama succrescente, auctoritate Urdinaria in Aquensi 
Curia ab a. 1911 ad 1917 constructi sunt processus seu super eadem fama, 
seu super scriptis seu super obedientia Urbanianis decretis de cultu 
Servis Dei non exhibendo. Duo quoque rogatoriales processus in curiis 
Bonaérensi et S. Iosephi de Costarica fuerunt adornati. Scriptis appro- 
batis, Sshhus D. N. Pius Papa XI Commissionem Introductionis Causae 

die 27 Maii 1925 Sua Manu dignatus est signare. . 

| Confirmata Episcopi Aquensis sententia super cultu non exhibito, 

recognita quoque iuridica vi seu Apostolicarum seu Ordinariarum inqui- 

sitionum, de virtutum heroicitate triplici actione apud sacram hance Con- 

gregationem disceptatum est; die autem 3 Maii a. 1936, Sanctitatis Suae 

auctoritate, approbationis decretum fuit editum. Accedentibus miris— 
signis, adornatisque super his processibus, in triplici, prout moris est, 

sessione de his miraculis Sacra Congregatio egit, diegue 26 Maii anni 

huius, Sanctitatis Suae mandato, de duobus miraculis a Deo, venerabili 

Mazzarello interveniente, patratis constare edictum est. 

Ut autem ad sollemnem Beatificationem procedi queat, sapienter 4 
iure requiritur ut a Sacra Congregatione dubium hoc disceptetur: An 
stante heroicurum virtutwm et duorum miraculorum approbatione, 
« Tuto » procedi possit ad sollemnem praedictae Venerabilis Beatifica- 
tionem. 

Quapropter in generali S. C. Coetu coram Sshho D. N. Pio Papa XI 
die 19 huius mensis habito, Rihus Cardinalis Alexander Verde, Causae 
Ponens seu Relator, dubium hoc proposuit, cui PP. Cardinales, Officiales 
Praelati et Consultores unanimiter affirmativo suffragio responderunt. 

Suam autem mentem Beatissimus Pater aperire aliquantisper di- 
stulit, ut maior divini luminis copia, ingeminatis precibus, imploraretur. 


§ 
: 
he 

Hane autem diem 31 Iulii, Dominicam octavam post Pentecosten, 
elegit ut suam definitivam sententiam ederet. Quare ad Se Rios Car- 
dinales Camillum Laurenti, 8S. KR. C. Praefectum, atque Alexandrum 
Verde, Causae Ponentem seu Relatorem, nec non R. P. Salvatorem Na- 
tucci, Fidei Promotorem Generalem, meque infrascriptum Secretarium 
advocari mandavit; sacratissimo autem eucharistico sacrificio religiose 
litato, pronunciavit: « Tuto» procedi posse ad sollemnem Venerabilis 
Mariae Dominicae Mazzarello Beatificationem. 

Hoc autem decretum promulgari et in acta S. R. C. referri, Apostoli- 
casque litteras sub anulo Piscatoris, de sollemnibus Beatificationis, in 
Vaticana Basilica quandocumque celebrandis, expediri mandavit. 

Datum apud Castrum Gandulphi, die 31 Iulii a. D. 1938. 


C. Card. Laurenti, Praefectus. 


L. S. 
A. Carinci, Secretarius. 


SACRA CONGREGATIO DE SEMINARIIS 
ET STUDIORUM UNIVERSITATIBUS 


DECRETUM 
SACERDOS LADISLAUS EREMINAS, NATIONE LITUANUS, REDUCITUR AD STATUM 
LAICALEM. 


Ladislaus Ereminas, natus loco « Ribinsk » (Russia) die 23 mensis 
Aprilis a. 1912, natione Lituanus, in praesens commorans in Italia (Ro- 
mae, via Quintino Sella, 33, int. 2), quamvis ex pluribus Ecclesiasticis 
Institutis, etiam Sacra Congregatione de Seminariis et Studiorum Uni- 
versitatibus praecipiente, dimissus esset, mentitis documentis ad Sa- 
crum Presbyteratus Ordinem ascendere fraudulenter ausus est. 

Quapropter Sanctissimus Dominus Noster Pius Div. Prov. Pp. XI, 
eiusdem Sacrae Congregationis Praefectus, omnibus Lituaniae Episco- 
pis postulantibus, memoratum Sacerdotem Ladislaum Ereminas, na- 
tione Lituanum, ad statum laicalem in poenam redigi atque praesenti 
Decreto redactum declarari iussit. 

De mandato Sanctissimi. 

Romae, die trigesima mensis Iunii a. 1938. 

E. Ruffini, Secretarius. 


Z 


Sacra Romane Rota 975 


ACTA TRIBUNALIUM 


SACRA ROMANA ROTA 


Citatio edictalis 


PARISIEN. 


NULLITATIS MATRIMONII (DE MONTBRON—DE LOZADA) 


Cum ignoretur locus actualis commorationis Diiae Carmen de Lozada 
de Montbron, in causa conventae, eamdem citamus ad comparendum in 
Sede Tribunalis S. R. Rotae (Roma, via della Dataria, 94) die 10 No- 
vembris 1938, hora undecima, ut quaestionibus respondere possit eidem 
proponendis. 

Ordinarii locorum, parochi, sacerdotes et fideles quicumque notitiam 
habentes de loco commorationis praedictae Carmen de Lozada, curare 
debent ut de hac edictali citatione ipsa moneatur. * 


Iulius Grazioli, Decanus, Ponens. — 


Ex Cancellaria Tribunalis 8. R. Rotae, die 27 Iulii 1938. 
I. Pendola, Notarius. 


* Etant inconnu le lieu de la demeure actuelle de Mme Carmen de Lozada 
de Montbron, défenderesse en cette cause, nous la citons a comparaitre par 
propre personne au siége du Tribunal de la 8S. Rote Romaine (Roma, via della 
Dataria, 94) le 10 Novembre, & 11 heures, pour répondre aux questions, qui 
seront lui posées. 

Les Ordinaires des lieux, les curés, les prétres, les fidéles ayant connais- 
sance du lieu de la résidence de la dite Mme Carmen de Lozada de Montbron 
devront, dans la mesure du possible, l’avertir de la présente citation. 


a 
7 


276 Acta Apostolicae Sedis - Commentarium Oficiale 


DIARIUM ROMANAE CURIAE 


SACRA CONGREGAZIONE DEI RITI 


Martedi, 19 luglio 1938, nel Palazzo Apostolico di Castel Gandolfo, all’au- 
gusta presenza del Santo Padre, si é adunata questa mattina la Sacra Con- 
gregazione dei Riti, nella quale gli Emi e Revi Signori Cardinali, i Revmi 
Prelati Officiali e Consultori teologi, hanno dato il loro voto sul « Tuto» per 
la solenne beatificazione della Venerabile Serva di Dio Maria Domenica Maz- 
zarello, confondatrice dell’Istituto delle Figlie di Maria Ausiliatrice, e sui 
Miracoli della Venerabile Serva di Dio Francesca Saveria Cabrini, fondatrice 
dell’Istituto delle Missionarie del Sacro Cuore di Gesu. 


Martedi, 26 luglio 1938, presso l’Emo e Revho Signor Cardinale Gennaro 
Granito Pignatelli di Belmonte, Vescovo di Ostia e Albano, Decano del Sacro 
Collegio e Ponente o Relatore della Causa di Beatificazione e Canonizzazione 
della Serva di Dio Maria Teresa de Soubiran, fondatrice della Congregazione 
di Maria Ausiliatrice, si é adunata la Sacra Congregazione dei Riti, con 1’in- 
tervento dei Revmi Prelati Officiali e Consultori teologi, per discutere sulle 
virta eroiche della suddetta Serva di Dio. 


Martedi, 2 agosto 1938, nel Palazzo Apostolico di Castel Gandolfo, all’au- 
gusta presenza del Santo Padre si é adunata la 8. Congregazione dei Riti con 
V’intervento degli Emi e Revmhi Signori Cardinali, dei Revihi Prelati Officiali e 
Consultori teologi per discutere sul « Tuto » per la solenne beatificazione della 
Venerabile Serva di Dio Francesca Saveria Cabrini, fondatrice dell’Istituto 
delle Missionarie del Sacro Cuore di Gesvd. 


NECROLOGIO 


16 luglio 1938. Emo Signor Cardinale Grutio Serarini, del Titolo di 
S. Maria sopra Minerva. 


20 » »  Monsig. Luigi Scheiwiler, Vescovo di San Gallo. 
5 agosto » £=Monsig. Raffaele Edwards Salas, Vescovo tit. di Dodona. 
9 » » © Monsig. Alfonso Belloso, Arcivescovo di San Salvador. 

ORDO DIVINI OFFICIi RECITANDI sacrique peragendi 
iuxta kalendarium. Universalis Eccl. pro anno Domini 1939 9,50 9,80 3,95 


META TQN ZYNHOQN MPOLCHKON EKAOLIZ AEYTEPA—EN PQMH 19387. 
In-16°, rosso e nero, carta indiana, page. 1080: 

In taglio oro 100— 108,50 105 — 


LE STANZE DI RAFFAELLO Parte [. La Stanza della Segnatura, con ; 


introduzione del prof. dott. Bartotomgo Noeara. Roma, 1921, pp. 16, 195 tay. (4 a colori) 
53><40 cm. Con rilegatura di tipo « Altemps ». L. 1000— 
In fogli piegati L. 300 


1 QUADRI PRIMITIVI DELLA PINACOTECA VATICANA 


provenienti dalla Biblipteca Vaticana e dal Museo Cristiano, descritti ed illustrati dal 

prof. dott. Pirro Roma, 1929, pp. 154 tav. 58><38,5 em, Con rilega- 

tuta tipo «Altemps>». L. 1000 — 
In fogli piegati ; L. 900 — 


1 QUADRI BIZANTINI DELLA PINACOTECA VATICANA 


provenienti dalla Biblioteca Vaticana, con introduzione del prof. dott. Antonio Muftoz. 
~ Roma, 1928, pp. 17, 43 tav. 53><38 cm. Con rilegatura di tipo «Altemps».. L: 350— * 


GLI AFFRESCHI DI MICHELANGELO E DI EB. SABBA- 
: TINI E F. ZUCCARI nella Cappella Paolina in Vaticano, con introduzione 


di Fritz Baumeart e Biacio Bragertt. 1934, pp. 100, 59 tav. aces em, Con rilegatura 
tipo « Altemps >. 250 — 


DIE FRESKEN DES MICHELANGELO, Ew SABBATINI 


UND F, ZUCCARI in der Cappella Paolina im Vatican, mit einer einleitung 
yon F, Baumearr und B. 1934, pp. 100, ‘59 tay. em. Rilegatura in tela. 
L.. 250 — 


Feperico HERMANIN, L’APPARTAMENTO BORGIA IN VATICANO. 


Con 46 tav. e 66 figure nel testo. Roma, 1934, legato ~~ Te 100—.. 


SCULTURE DEL MAGAZZINO DEL.MUSEO: VATICANO- 


del dott. Guivo con prefazione di Bartolomeo Nogara, Direttore gene- 
_ vale, Un volume di testo e uno di tavole. em. 36><25. xx1-320. Tav. 116 
L. 875 — 


IL CIMITERO DI COMMODILLA © dei cacti’ Felice ed Adautto presso 5 
Ta via Ostiense, di P. Bacarti, O. F. M. Volume in-4 grande di pag. x:1-176, 
con 185 illustrazioni nel testo econ una pianta a colori e 4 tavole fuori testo. L. 120— _ 


P. Faery, 8p. CORPUS INSCRIPTIONUM IUDAI- 


CARUM. Recueil des inscriptions juives qui-vont du ur siéele avant Jésus-Christ 
au vire siécle de notre ére. Vol. {: Burope. In-8°, pp: cxL1v-687. ~~» L. 200 — 


Givseres, LA FEDE DELLA CHIESA NASCENTE secondo 
i monumenti dell’arte fauneraria antica. [n-8°, vni-328, con 156 figure nel testo (Pubbli- 
eazioni del Pont. Istituto di Archeologia meleneney, Collezione « Amici delle Catacombe ». 

L. 85 — 


~ 


Veneunt Romae apud Admin. Officialis “Acta Apostolicae Sedis,, 
(Eabreria Vaticana - Citta det N. 1-16722) 


Roma Italia Estero 


Roma Italia Estero 


ANNALI LATERANENSL. Pubblicazione del Pontificio 

Museo Missionario Etnologico. Vol. II, in-8°, pagg. 492. . . R-— B- 
Riferisee sulle collezioni esistenti nel Museo, sugli oggetti e wil: 

lezioni che sopraggiungono, sulle pubblicazioni che arrivano alla sua 

Biblioteca. Contiene articoli di missionari e di scienziati, recensioni 

di libri, una rassegna di riviste ed altri ragguagli. Gli Annalé si occu- 

pano precipuamente delle condizioni culturali ein prima linea della 

cultura spirituale dei popoli delle missioni: religione, morale, societa, 

arte, miti, leggende ed altre manifestazioni del eo indigeno, ece 


INDEX LIBRORUM PROHIBITORUM Ssiti par hp, 
: jussu editus MCMXXXVIII - Cartonato. . . 


ENCHIRIDION CLERICORUM Documenta Ecclesiae]Sacrorum 
Alumais instituendis (Sacra Congregatio de Seminariis et Studiorum 
Universitatibus). Typis Polygl. Vaticanis, 1938. In-12°, pagg. ana 
Elegante legatura in tela, titolo in oro e testa colorata . . . . 8— 


PROGETTI ai nuovo ordinamento giudiziario e di Codice di 
Procedura Civile dello Stato della Citta del Vaticano (lagiio 1937). 


WILPERT GIUSEPPE, La Fede della Chiesa nascente secondo i mo- 
numenti delf’arte funeraria antica, [n-8°, vi1-328, con 156 figure 
nel testo (Pubblicazioni del Pont. Istituto di Archeologia Cristiana. 
Collezione « Amici delle Catacombe») . 


REGULAE SER VANDAE in processibus super matrimo- 


nio rato et non consummato, cum appendice praecipuorum actorum 
formularum, quae utiliter et opportune adhibentur in his causis, — 


“GASPARI Card. PETRI - CATECHISMUS 


In-12° pp. 488 . 
Linteo contectum. ...... ‘ 


CODICIS IURIS CANONICI INTRRPRETATIONES 
AUTHENTICAE seu responsa a Pontificia Commissione ad 


Codicis canones authentice interpretandos annis MCMXVII-MCMXXXV 
data et in unum collecta atque Romanorum Pontificum actis et 
R. Curiae decisionibus aucta. Typis 1935, 


M O NITU Liber f. r. Petri Card. Gasparri cui titulus Catechismus catho- 
licus, iuxta piam Kiusdem voluntatem, bibliothecis Seminariorum 
minorum atque scholarum Institutorum religiosorum gratuito distribuitur, postulantibus eorun- 
dem Moderatoribus qui illum nondum_receperunt et hoc monitum indicant, solutis pro uno- 
quoque exemplari ad expeditionis aliasque expensas sustinendas yee 4 in Italia, et libel- 
lis 6 extra Italiam. 
lisdem Moderatoribus conceditur quoque, liber: Codicis luis Canonici interpretationes 
-guthenticae, ab Ecctho Ioseph Bruno editus, pro unoquoque exemplari solutis tantummodo 
libellis 6 in Italia, et libellis 8 extra Italiam. 
Uterque liber praesto est penes Librariam Vaticanam (Libreria Vaticana, Citté del Vaticano). 


Veneunt Romae apud Admin. Commentarii Officialis “ Acta Aces Sedis,, 
(Libreria aticana -— Citta del Vaticano — *le postale N. 1- am 

